**Teitl y Rôl:** Ymchwilydd Ariannol

**Gradd:**  Graddfa SO1/2

**Yn atebol i:**  Ditectif Ringyll

**Yn gyfrifol am:** Dim Cyfrifoldebau Goruchwylio

**Cydgysylltu â'r canlynol:** Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau

**Lefel Fetio Ofynnol:**  DV (Fetio Uwch)

**Dyddiad Cyhoeddi:**  29 Mai 2018

**Diben y Rôl**

Defnyddio technegau ymchwilio ariannol i gefnogi'r gwaith o gynnal ymchwiliadau gwrthderfysgaeth ac eithafiaeth ranbarthol a chenedlaethol i gasglu tystiolaeth o droseddau o dan Ddeddf Terfysgaeth 2000, De ddf Gwrthderfysgaeth, Trosedd a Diogelwch 2001, Deddf Enillion Troseddau 2002, Deddf Rhewi Asedau Terfysgwyr 2010, a deddfwriaeth arall mewn perthynas â Gwrthderfysgaeth ac Eithafiaeth Ddomestig.

Ymchwilio i ffynonellau gwybodaeth ariannol a'u datblygu er mwyn cyfrannu at y gwaith o ddatblygu cudd-wybodaeth i gefnogi ymchwiliadau cudd ac agored, gan nodi cyfleoedd posibl i drosi cudd-wybodaeth yn dystiolaeth a gaiff ei chasglu, ei diogelu, a'i chadw mewn modd sy'n cyrraedd safonau tystiolaeth troseddol, yn ogystal â nodi'r hyn y gellir ond ei defnyddio mewn cyd-destun cudd-wybodaeth.

Ymchwilio i asedau sydd wedi cael eu defnyddio i ariannu neu hwyluso gweithgarwch troseddol, terfysgol neu eithafol, ac olrhain a nodi'r asedau hynny, er mwyn atafaelu, euogfarnu, neu ddarparu cudd-wybodaeth.

Hyrwyddo a rhoi cyngor, arweiniad a chyfarwyddyd i heddluoedd ar ddefnyddio dulliau atafaelu asedau/gwyngalchu arian fel adnodd rhagweithiol wrth fynd i'r afael â throseddau.

**Prif Gyfrifoldebau**

**Cyngor ac Arweiniad**

• Asesu gofynion personol cwsmeriaid (gan gynnwys aelodau o'r cyhoedd) a rhoi cymorth, cyngor ac arweiniad digonol

• Rhoi cyngor ac arweiniad ar faterion amrywiol a chymhleth a uwchgyfeiriwyd sy'n ymwneud â’r maes gwaith

• Datrys problemau cymhleth yn annibynnol, gan gyfeirio unrhyw broblemau difrifol at uwch-gydweithwyr

• Nodi ac uwchgyfeirio problemau difrifol

**Gwella Busnes**

• Cyfrannu at y gwaith o nodi, cynnig a gweithredu datblygiadau a gwelliannau yn y maes, yr uned neu'r prosiect er budd y rhanbarth, yr heddlu a chwsmeriaid

**Trefnu/Cynllunio**

• Cynllunio a threfnu gwaith i'w gwblhau o fewn fframwaith, safonau ac amserlenni penodol

• Trefnu ac amserlennu digwyddiadau/cyfarfodydd yn ôl cyfarwyddyd

• Gweithredu a chyfrannu at strategaeth gwasanaeth yn ôl cyfarwyddyd

• Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth

• Nodi adnoddau addas i gyflawni amcanion y maes pwnc neu brosiect, a cheisio cymeradwyaeth i’w defnyddio

**Rheoli Pobl**

• Monitro a dyrannu llwyth gwaith o fewn tîm

• Gall oruchwylio staff drwy ddilyn polisi'r heddlu a monitro lefelau perfformiad

• Cynorthwyo'r tîm i baratoi a defnyddio cyfarpar a thechnegau a chynghori ar unrhyw agweddau penodol ar waith yn eich maes eich hun

**Polisïau a Strategaethau**

• Ymchwilio i bolisïau, eu hadolygu a'u drafftio

• Monitro'r dull o weithredu polisïau ac adrodd arno er mwyn sicrhau cydymffurfiaeth a nodi materion/problemau

**Rheoli Prosiect**

• Trefnu a rheoli'r broses o gyflwyno'r maes pwnc neu'r prosiectau o ddydd i ddydd, gan gynnwys paratoi a chynllunio adnoddau

**Rheoli Risg a Chydymffurfiaeth Gyfreithiol**

• Nodi risgiau yn eich cylch gwaith eich hun a'u lliniaru a rhoi gwybod i eraill am risgiau

• Sicrhau bod yr uned yn cyflawni ei Rhwymedigaeth o ran Iechyd a Diogelwch ac uwchgyfeirio problemau difrifol

• Monitro a sicrhau cydymffurfiaeth â'r holl reoliadau a chanllawiau polisi

• Nodi risgiau, mesur effaith a rhoi cyngor ar ganfyddiadau

• Bodloni rhwymedigaethau o ran deddfwriaeth gysylltiedig

**Arall**

**Gwasanaeth Cwsmeriaid a Chynrychiolaeth**

Cyflwyno delwedd a gwasanaeth cadarnhaol i gwsmeriaid mewnol ac allanol

Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel

Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu

Yn ogystal, bydd yn rhaid i ddeiliad y swydd fod yn barod i ymgymryd â dyletswyddau ychwanegol sy'n codi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd.

**Cymwysterau**

**Hanfodol**

• Rhaid meddu ar safon dda o addysg i lefel safon uwch o leiaf neu safon gyfatebol, neu'r gallu i ddangos sgiliau a galluoedd cyfatebol.

• Trwydded yrru lawn a chyfredol y DU (rhaid gallu teithio i wahanol leoliadau yn y rhanbarth a'r rhwydwaith gwrthderfysgaeth cenedlaethol ehangach ac, oherwydd gofynion i weithio'n hyblyg, bydd angen gweithio oriau anghymdeithasol weithiau, ac ar fyr rybudd; a gweithio ar eich pen eich hun o bosibl; efallai na fydd trafnidiaeth gyhoeddus ar gael neu efallai na fydd yn addas ar yr adegau hyn).

• Achrediad dilys fel ymchwilydd ariannol gan yr Asiantaeth Genedlaethol Gwella Plismona (NPIA) neu'n gweithio tuag at yr achrediad hwn (yn cynnwys achrediad dilys (gwirfoddol 12 mis NPIA) wedi'i atal neu o fewn 3 blynedd i achrediad di-rym ac yn amodol ar ailachrediad NPIA llwyddiannus).

**Sgiliau**

**Hanfodol**

• Rhaid bod yn hyddysg yn defnyddio cyfrifiaduron a rhaglenni Microsoft

• Tystiolaeth o gynnal ymchwiliadau ariannol cymhleth yn llwyddiannus.

• Sgiliau cyfathrebu rhyngbersonol gwych, gan gynnwys profiad o drafod a pherswadio, ac yn hyderus i gyfathrebu ag uwch swyddogion sefydliadau ariannol y DU a thramor, a Barnwyr Cylchdaith a Barnwyr yr Uchel Lys yn y Siambrau.

• Y gallu i wneud cyflwyniadau (ysgrifenedig, graffigol ac ystadegol) a chymryd rhan mewn briffiadau a chyfarfodydd o fewn amgylchedd yr heddlu ac asiantaethau.

• Sgiliau TG da: rhaid meddu ar sgiliau cyfrifiadurol a bod yn hyddysg mewn rhaglenni Microsoft.

• Profiad amlwg o weithio gyda gwybodaeth gyfrinachol, a chynnal cyfrinachedd i lefel eithriadol o uchel.

• Gallu amlwg i weithio'n effeithiol heb fawr ddim goruchwyliaeth ac o dan bwysau, blaenoriaethu llwythi gwaith, a chwblhau gwaith cywir yn unol â therfynau amser tyn. Hunangymhellol, a sgiliau rheoli amser gwych.

**Dymunol**

• Cymraeg Iaith Lefel 2 – Yn gallu deall hanfod sgwrs Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu defnyddio'r Gymraeg i drosglwyddo galwadau ffôn. Y gallu i gyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg.

• Profiad o dechnegau ymchwilio cudd

**Gwybodaeth**

**Hanfodol**

• Rhaid meddu ar wybodaeth dda am ddeddfwriaeth berthnasol, gan gynnwys Deddf Terfysgaeth 2000; Deddf Gwrthderfysgaeth, Trosedd a Diogelwch 2001; Deddf Enillion Troseddau 2002; Deddf Rhewi Asedau Terfysgwyr 2010 a deddfwriaeth arall mewn perthynas â Gwrthderfysgaeth ac Eithafiaeth Ddomestig, yn ogystal â'r Ddeddf Rheoleiddio Pwerau Ymchwilio (RIPA) a Siarter Hawliau Dynol Ewrop (ECHR).

• Profiad o weithio o fewn amgylchedd yr heddlu neu asiantaethau partner, gyda dealltwriaeth o'r ffordd y mae'r Model Cudd-wybodaeth Cenedlaethol (NIM) yn gweithio.

**Rhinweddau Personol**

**Gwasanaethu'r Cyhoedd**

Dangos eich bod yn credu'n wirioneddol mewn gwasanaethu'r cyhoedd, gan ganolbwyntio ar beth sy'n bwysig i'r cyhoedd ac a fydd o'r budd mwyaf iddynt

Deall disgwyliadau, anghenion a phryderon newidiol cymunedau gwahanol a cheisio mynd i'r afael â nhw

Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddyn nhw a'r heddlu

Deall effaith a buddiannau plismona i gymunedau gwahanol a nodi'r ffordd orau o ddarparu gwasanaethau iddynt

Gweithio mewn partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd

**Proffesiynoldeb**

Gweithredu ag uniondeb, yn unol â gwerthoedd Gwasanaeth yr Heddlu

Cymryd perchnogaeth wrth ddatrys problemau, dangos dewrder a gwydnwch wrth ymdrin â sefyllfaoedd anodd ac anwadal o bosibl.

Gweithredu gan ddefnyddio'ch blaengaredd i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen

Cynnal safonau proffesiynol, gan fod yn onest a moesegol, a herio ymddygiad amhroffesiynol neu wahaniaethol

Bod yn bwyllog ac yn broffesiynol dan bwysau, gan leddfu gwrthdaro, a bod yn barod i gamu ymlaen a chymryd rheolaeth pan fo angen.

**Agored i Newid**

Bod yn gadarnhaol ynghylch newid, gan ymateb mewn modd hyblyg ac addasu i ffyrdd gwahanol o weithio

Dod o hyd i ffyrdd gwell, mwy costeffeithiol o wneud pethau, gan wneud awgrymiadau ar gyfer newid

Datrys problemau mewn ffordd arloesol a chreadigol

Gofyn am adborth a gweithredu arno, gan ddysgu o brofiad a datblygu eich sgiliau a'ch gwybodaeth broffesiynol eich hun.

**Darparu Gwasanaethau**

Deall amcanion a blaenoriaethau'r sefydliad a'r ffordd y mae gwaith yn cyd-fynd â'r rhain

Cynllunio a threfnu tasgau'n effeithiol, gan sicrhau canlyniadau mewn ffordd strwythuredig a threfnus

Rheoli tasgau lluosog yn effeithiol drwy ystyried pethau ymlaen llaw, gan flaenoriaethu a rheoli amser yn dda

Canolbwyntio ar y canlyniadau i'w cyflawni, gweithio'n gyflym ac yn gywir a cheisio arweiniad pan fo'n briodol

**Gwneud Penderfyniadau**

Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd

Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau

Adolygu penderfyniadau, o ystyried gwybodaeth newydd ac amgylchiadau newidiol.

Cydbwyso risgiau, costau a buddiannau, gan ystyried effaith ehangach penderfyniadau.

Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd

**Cydweithio ag Eraill**

Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr.

Yn hawdd mynd atoch, gan ddatblygu cydberthnasau gwaith cadarnhaol.

Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac adeiladol.

Darbwyllo pobl drwy bwysleisio buddiannau dull penodol, rhoi'r datblygiadau diweddaraf iddynt a rheoli eu disgwyliadau.

Bod yn foesgar, yn gwrtais ac yn ystyriol, gan ddangos empathi a thosturi.

Trin pobl fel unigolion, gan fynd i'r afael â'u hanghenion a'u pryderon penodol.

Trin pobl â pharch ac urddas, gan ymdrin â nhw'n deg a heb ragfarn drwy beidio â beirniadu, ni waeth beth fo'u cefndir na'u hamgylchiadau

Rhaid i bawb yn WECTU ddangos y rhinweddau i allu gweithio mewn sefydliad sydd â grwpiau lleiafrifol a darparu gwasanaeth i grwpiau lleiafrifol mewn cymunedau. Mae'n rhaid iddo ddangos y gallu i gyfrannu at amgylchedd gwaith agored a theg lle na chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod yn cwblhau'r adrannau wedi'u marcio isod yn unig gan mai'r rhain yw'r adrannau y cewch eich marcio yn eu herbyn wrth lunio rhestr fer.

**Llunio rhestr fer**

**Cymwysterau √**

**Sgiliau √**

**Gwybodaeth √**

**Rhinwedd Bersonol – Gwasanaethu'r Cyhoedd √**

**Rhinwedd Bersonol – Proffesiynoldeb √**

**Rhinwedd Bersonol – Agored i Newid**

**Rhinwedd Bersonol – Cyflenwi Gwasanaethau**

**Rhinwedd Bersonol – Gwneud Penderfyniadau**

**Rhinwedd Bersonol – Cydweithio ag Eraill √**

**GWYBODAETH ATEGOL I BROFFIL Y RÔL**

Mae'r rôl yn cwmpasu amrywiaeth o feysydd:

**Atafaelu:**

Nodi a cheisio atafaelu asedau adenilladwy mewn perthynas â chwiliadau a gynhelir drwy nodi partïon sy'n cadw deunydd perthnasol, gan benderfynu pa ddeddfwriaeth sy'n gymwys a pharatoi dogfennaeth angenrheidiol er mwyn cael Gorchmynion Llys ar gyfer sefydliadau/unigolion perthnasol, a phrosesu dogfennaeth/arddangosion yn unol â chanllawiau polisi a deddfwriaeth gyfredol

**Gwyngalchu Arian:**

Ymchwilio i gyllid troseddwyr hysbys neu droseddwyr dan amheuaeth a grwpiau troseddu cyfundrefnol gyda'r nod o’u herlyn am droseddau gwyngalchu fel y'i diffinnir yn Rhan 7 o Ddeddf Elw Troseddau 2002, cynnal ymholiadau ariannol sy'n gysylltiedig ag ymchwiliadau troseddol parhaus, gan gynnwys archwilio cwmnïau, sefydliadau, unigolion ac eiddo, er mwyn nodi a chasglu tystiolaeth a chudd-wybodaeth mewn perthynas â gwyngalchu arian.

Ymchwilio, yn ôl y gofyn, i gudd-wybodaeth ariannol sy'n deillio o adroddiadau am weithgarwch amheus a luniwyd gan y Sector Rheoleiddiedig, gyda'r nod o nodi a oes unrhyw weithgarwch amgylchiadol, yn enwedig troseddau gwyngalchu arian, yn mynd rhagddynt neu wedi bod yn mynd rhagddynt, a hwyluso'r gwaith o atafaelu, cadw a fforffedu arian parod yn unol â Rhan 5 o Ddeddf Elw Troseddau 2002, a rhoi cyngor ac arweiniad i'r Heddlu yn hyn o beth.

Cynnal cysylltiadau cyfrinachol a moesegol â banciau, cymdeithasau adeiladu sefydliadau a busnesau ariannol eraill yn y Sector Rheoleiddiedig ac Asiantaethau Gwirio Credyd er mwyn mynd ar drywydd ymchwiliadau gwyngalchu arian yn effeithiol a chysylltu â chyrff ymchwilio rhyngwladol mewn perthynas â materion gwyngalchu arian byd-eang sy'n uniongyrchol gysylltiedig â gweithgarwch gwyngalchu arian yn Rhanbarth Cymru

**Terfysgaeth:**

Gwybodaeth a phrofiad o ddeddfwriaeth berthnasol mewn perthynas â throseddu a therfysgaeth, er mwyn sicrhau y caiff Gorchmynion Cyflwyno (ac eraill) dan Ddeddf Terfysgaeth 2000 (a deddfwriaeth berthnasol arall) eu rhoi ar waith yn effeithiol ar gyfer gwybodaeth ariannol i gefnogi ymchwiliadau cudd a thystiolaethol sy'n gysylltiedig ag ariannu terfysgaeth neu eithafiaeth dreisgar

**Cyffredinol:**

Rhaid i bawb yn WECTU ddangos y rhinweddau i allu gweithio mewn sefydliad sydd â grwpiau lleiafrifol a darparu gwasanaeth i grwpiau lleiafrifol mewn cymunedau. Mae'n rhaid iddo ddangos y gallu i gyfrannu at amgylchedd gwaith agored a theg lle na chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

Bydd gofyn i unigolion gwblhau'r holl hyfforddiant perthnasol ac angenrheidiol mewn perthynas â'u rôl.